text: Operation Dagsværk
  09 november 2011 kl. 17.40
  Elever fra Esbjerg Gymnasium har onsdag knoklet i et køkken på Blichers Kro i Tjæreborg ved Esbjerg. De havde overtaget beværtningen for en aften.
  Gæsterne fik serveret en specialmenu, som pigerne selv havde planlagt.
  Overskuddet går til Operation Dagsværk, der er dagen hvor gymnasieelever arbejder for at tjene penge til et godt formål.
  I år går overskuddet til at hjælpe unge i Perus regneskove, der er truede af olieudvinding.
  